b'\n_START_ARTICLE_\nUrsula Biemann\n_START_SECTION_\nBiografia\n_START_PARAGRAPH_\nVa estudiar a Nova York. En els darrers anys ha realitzat un nombre considerable d\xe2\x80\x99obres sobre emigraci\xc3\xb3, mobilitat, tecnologia i g\xc3\xa8nere. En una s\xc3\xa8rie de projectes de v\xc3\xaddeo que s\xe2\x80\x99han presentat internacionalment, com tamb\xc3\xa9 en diversos llibres (Been There and Back to Nowhere, 2000; Geography and the Politics of Mobility, 2003; Stuff It - The Video Essay in the Digital Age, 2003; The Maghreb Connection, 2006), ha analitzat la dimensi\xc3\xb3 del g\xc3\xa8nere en la m\xc3\xa0 d\xe2\x80\x99obra emigrant, des del contraban a la frontera hispano-marroqu\xc3\xad fins a la ind\xc3\xbastria del sexe en un m\xc3\xb3n globalitzat. Insistint en el fet que la localitzaci\xc3\xb3, m\xc3\xa9s que estar predeterminada pels governs, es produeix espacialment, ha fet de l\xe2\x80\x99espai i la mobilitat la seva principal categoria d\xe2\x80\x99an\xc3\xa0lisi en el projecte Geography and the Politics of Mobility (2003), que es va exposar a Viena, com tamb\xc3\xa9 en els darrers projectes art\xc3\xadstics d\xe2\x80\x99investigaci\xc3\xb3 com The Black Sea Files sobre la pol\xc3\xadtica petrol\xc3\xadfera al Mar Caspi, presentat al KW Institute for Contemporary Art de Berl\xc3\xadn (2005), o Agadez Chronicle sobre la mobilitat sahariana, al Caire/CAC de Ginebra (2006-2007). Des de fa temps, l\xe2\x80\x99activitat de Biemann inclou debats amb acad\xc3\xa8mics i altres professionals. Ha treballat amb antrop\xc3\xb2legs, te\xc3\xb2rics de la cultura, membres d\xe2\x80\x99ONG i arquitectes, com tamb\xc3\xa9 amb experts en cultura sonora i auditiva. \xc3\x89s investigadora del Departament de Teoria de l\xe2\x80\x99Art i Disseny al HGKZ de Zuric i professora a l\xe2\x80\x99ESBA de Ginebra. D\xc3\xb3na classes en seminaris i tallers internacionals. \xc3\x89s editora de la p\xc3\xa0gina web'